
1 Culegere de povestiri scrise în perioada 1919-1920 care au ca 
personaj comun pe reporterul de succes York Symon. Povestirile au 
apărut în volum în anul 1929 sub titlul original „The Reporter”. 

2 


O DISPARIŢIE MISTERIOASĂ: 


York Symon, de când era reporter de fapte senzaţionale, 
nu numai că acumulase multă experienţă, dar își făcuse și 
numeroase cunoștințe. 

Într-o zi valetul îi puse pe birou o carte de vizită: 


MALCOM DE VAUX 
Impresarul artistei GAI JOI 


— Mă bucur că pot să te cunosc mister de Vaux. Ia te 
rog loc și spune-mi cărui motiv datorez această plăcută 
vizită. 

— Cu toţii te apreciem scumpul meu Symon, dar cea mai 
entuziasmată este Miss Joi. Nu vorbește decât de d-ta. 
Extraordinarele dumitale reportaje, despre banda Brean 
sunt toate adunate și lipite cu îngrijire într-un album. 
Spune că activitatea d-tale este fantastică. Si te rog să mă 
crezi că și eu sunt de aceeași părere. Cum este posibil ca 
la fiecare „caz” să aduni atât de mult material și atât de 
zdrobitor. 

— Să lăsăm complimentele convenţionale. Mr. de Vaux. 
Mai bine spune-mi ce propunere vrei să-mi faci. Sunt 
convins că impresarul celei mai bine plătite stele de 
revistă, n-a veni la mine ca să-mi facă complimente. Scurt 
și cuprinzător: Ce dorești de la mine? Miss Joi a descoperit 


2 Povestire apărută sub titlul original „The Crime Of Gai Joi” în The 
Novel Magazine, November 1919. 

disparitia colierului de smaragde, pe care i l-a fácut cadou 
prințul Dimitroff? Dacă acesta este motivul, atunci n-ai 
decât să te adresezi poliţiei. 

Mr. de Vaux scutură din cap râzând. 

— Ah, Mr. Symon. Nu vei fi gândit că o artistă de talia 
lui Mr. Joi, va recurge la poliţie pentru a-și mări 
popularitatea. Nu, este imposibil. 

Symon oferi musafirului o ţigară. 

— Mulţumesc. Nu fumez. Miss Joi a concediat pe șeful 
reclamei și din aceasta cauză am venit la d-ta. 

— Continuă - îl încurajă reporterul. 

— Să nu te superi dacă voi încerca să explic propunerea 
mai pe larg. Te rog promite-mi că nu vei fi supărat. 

Mr. Symon dădu din cap. 

— Așa dar, avem nevoie de cel mai bun agent de presă, 
pe care de altfel îl vom plăti împărătește. Miss Joi este 
hotărâtă să te angajeze pe d-ta. Poţi fixa leafa cea mai 
mare. Acum știi totul, Mister Symon. 

Mr. de Vaux se rezemă comod de speteaza scaunului și-l 
privi ca și cum Symon ar fi acceptat propunerea. 

— Cu alte cuvinte, Miss Joi dorește să renunţ la meseria 
mea cinstită și să devin șef de reclamă? 

— Nu, agentul el de presă. Spune-mi te rog, ce pretenţii 
ai? 

Symon zâmbea foarte rar, dar acum nu se putu abţine să 
nu izbucnească în râs. 

— Îi mulţumesc foarte mult lui Miss Joi... acum joacă la 
Orpheum? Propunerea este într-adevăr interesantă, dar nu 
o pot accepta. 

— Îmi pare nespus de rău că trebuie să-i comunic lui 
Miss Jur o atât de tristă veste. 

— De trei luni, continuă impresarul, numele lui Miss Joi 
n-a mai apărut în gazete. 

O artistă mare - cine i-ar putea contesta acest titlu? - nu 
se poate lipsi de „presă”. Mai cu seamă că Miss O'Sullivan, 

o cabotină de prima clasă, o artistă de mâna a treia, are 
aproape în fiecare zi câte o coloană. 

Reporterul se învârtea nervos în scaun. 

— Lasă aceste introduceri. Spune-mi curat: ce vrei? 

— Da. Într-adevăr să atacăm chestiunea în miezul ei. Să 
presupunem, Mr. de Vaux ezită o clipă, că Miss Joi ar fi 
răpită. Trei bărbaţi mascaţi o urmăresc în drumul ei spre 
teatru, profită de o stradă pustie și pune un căluș la gură, 
și iat-o legată în mașina lor, să zicem, de culoare gri. 

— De ce să specificăm chiar de acum culoarea 
automobilului. Va fi mult mai „șic” mașina să fie asortată la 
culoare cu toaleta ce o va purta Miss Gai Joi. 

De altfel, și vorbim serios, Mr. de Vaux. asemenea 
povești nu pot fi scrise de mine în coloanele ziarului 
Telephone-Herald. 

Dacă Miss Joi ţine totuși neapărat ca numele ei să apară 
tocmai în aceste pagini, n-are decât să împuște vreun 
polițist sau să alerge după directorul teatrului, cu un satâr 
în mână. N-are decât să prade casieria teatrului sau să 
otrăvească pe bunul meu prieten Roon. Pe deasupra, îi 
putem pune și „mutra”. 

Se sculă în picioare și impresarul părăsi amărât biroul. 

Mr. Symon hoinărea agale pe stradă. Nici un caz mai de 
seamă nu se ivea. Nici o crimă, nici o spargere și nici un 
club oprit de poliţie pentru jocuri interzise. Singura 
speranța a reporterului era de a găsi vreun vizitator 
„interesant” în registrele marilor hoteluri. 

De la „Ferdinand” trecu la „Olympic” dar și aci același 
rezultat ca la primul. Dar când să urce treptele hotelului 
„Magnificent” o tânără elegant îmbrăcată, îl opri și îi 
zâmbi din ochii ei negri plini de foc. 

— Ce mai faci Mr. Symon? Nu mă mai cunoști? 

— Ba da, ha da - dar... și reporterul nu știa ce să 
răspundă. 

Într-adevăr îi era o figură cunoscută, dar nu putea să-și 
reamintească de unde o cunoaște. 

Râsul ei cristalin îl readuse la realitate. 

— Vrei să luăm un ceai? Sunt Gai Joi. Vreau să-ţi vorbesc 
ceva. 

După ce Symon își ceru scuze. Gai Joi continuă: 

— Sunt astăzi o artistă mare, dar câtă mizerie am 
îndurat și câtă luptă a trebuit să duc ca să ajung pe 
această treaptă. Inainte de a fi artistă am fost și eu 
reporteră la un ziar din New-York și drumul de la ziaristică 
la scenă a fost destul de dramatic. 

— Miss Joi, spune-mi te rog, unde vrei să ajungi. Cât vrei 
să fie articolul de mare și câte poze să apară. De ce atâtea 
ocoluri. 

— Te înșeli. Nu am intenţia să-ţi fac o astfel de 
propunere. Doresc numai, din tot sufletul, ca prin ajutorul 
d-tale să apară, pe o pagină întreagă, un caz senzaţional. 

— Asta-i totul? Nu prea ești pretențioasă. Despre ce 
poveste senzaţională vrei să scrii? 

— Povestea este îngrozitoare. Nu ţi-o pot expune aci. 
Vom merge la Rochester Road, opt mile de aci. Acolo, la o 
oarecare depărtare de stradă se găsește o căsuţă 
singuratică. Mi-a plăcut locul retras și am închiriat-o anul 
trecut. Cu această ocazie am făcut o descoperire 
senzaţională. N-am povestit-o nimănui. 

— Şi mie vrei să-mi spui totul? Dar o știu pe de rost. La 
rădăcina unui măr în floare ai găsit un schelet și sub craniu 
se găsea o scrisoare, în care se specifica că osemintele 
aparţin unui anume Sir Jonas Marklann și că averea lui 
este îngropată într-o insulă singuratică. 

— Ai o imaginaţie fantastică, dar te înșeli. 

— Stai, atunci este vorba de descoperirea unei uși 
secrete care conduce în vreo subterană, unde se găsesc 
câteva lăzi cu următoarea inscripţie: „Se vor deschide în 
anul 1995"... 

— Să lăsăm glumele, Mr. Symon. Mașina mea este afară. 
Dacă vrei să „agăţi” un caz senzaţional, hai cu mine. 

Cinci minute mai târziu o splendidă mașină tip sport 

zbura cu toată viteza de-a lungul lui Rochester Road. Miss 
Joi era la volan. 


În biroul redactorului șef se strânseseră cei trei 
principali redactori ai ziarului „Telephone-Herald”. 

— Întreaga afacere mi se pare foarte misterioasă, spuse 
redactorul-șef. Symon are mulţi dușmani și nu putem lăsa 
lucrurile astfel. Trebuie să acţionăm. 

— Ultima oară a fost văzut cu Miss Joi în holul hotelului 
Magnificent. 

Vorbea Stretter, al doilea reporter de fapte senzationale. 

Am căutat să vorbesc cu Miss Joi, continuă Stretter. 
Pare cam misterioasă. Evită sá dea un răspuns precis. Sunt 
convins că știe mult mai mult decât mi-a spus. Mi-a dat să 
înţeleg că ar putea scrie un reportaj senzațional pe chestia 
asta. 

— Du-te încă odată la această Miss Joi și caută de a 
obţine mai multe informaţii. Dacă vezi că se lasă greu 
promite-i că îi punem o pagină la dispoziţie. 

A doua zi Stretter vizită din nou pe Gai Joi. 

— Nu știu dacă este în interesul lui Mr. Symon să 
povestesc întreaga chestiune. 

— Șeful este foarte nervos și extrem de îngrijorat de 
soarta reporterului său cel mai bun. De altfel chiar un 
ziarist de la concurenţă a venit la noi ceea ce nu s-a 
întâmplat niciodată - pentru a i se da știri despre York. 

Văzând că artista se lasă cam greu, Stetter atacă din 
plin. 

— Şeful, care vă cunoaște și ca o bună reporteră, vă 
pune o pagină la dispoziție pentru a lămuri secretul 
dispariţiei lui Symon. 

În ziua următoare Telephon-Herald apăru nu cu una ci 
cu două pagini speciale în care textul încadra doua 
fotografii. Una era a lui Symon iar cealaltă a faimoasei 
artiste Gai Joi. 

Reportajul comunica următoarele: Mr Symon ar fi 

nepotul contelui de Chetmore si a mostenit titlul in ultimul 
timp. Tatăl său avusese mult de suferit după urma 
caracterului insuportabil al bunicului - încât îl obligă să 
urască de moarte sângele albastru și titlul de nobleţe. 
Refuză să primească titlul și renunţa la a mai călca în casa 
contelui. Din păcate, regele Angliei oferise titlul contelui 
de Chetmore numai cu condiţia ca din șapte în șapte ani să 
locuiască timp de șapte zile neîntrerupte în castelul din 
Chetmore. În cazul când această condiţie nu ar fi fost 
respectată, contele și-ar fi pierdut titlul și domeniul ar fi 
intrat în posesia coroanei. Fitzmaurice Brousou care 
cumpărase castelul de la Mr. Symon, oferise acestuia o 
sumă fabuloasă - pentru a se întoarce la castel pentru ca 
titlul să nu se piardă și pentru a rămâne în posesia familiei. 

Toate acestea i le povestise Mr. Symon lui Miss Joi - și 
cu această ocazie își exprimase teama de ce s-ar întâmpla 
în cazul când ar fi ezitat. De aproape o lună oamenii lui 
Fitzmaurice Brousou încercaseră în câteva rânduri să-l 
răpească. 

— În ultima zi hotărâtoare, am plecat împreună, cu 
mașina la ţară. Nu voise să-mi povestească toate acestea în 
holul hotelului Magnificent. I-am propus să plecăm afară 
din oraș. La o depărtare de patru mile de oraș am fost 
opriţi de o frânghie legată de-a curmezișul străzii. Un om 
se apropie de mașină și vorbi în șoaptă cu Mr. Symon care 
se îngălbeni la faţă și cobori din mașină. 

— Miss Joi ar fi mai bine dacă te-ai întoarce în oraș. 
Totul se va aranja, în curând - spuse el. 

Acest senzaţional reportaj o aduse pe frumoasă artista 
de la Orpheum pe primul plan. Biletele erau vândute pe 
mai multe seri, iar trustul Hearst îi oferi un angajament 
princiar pentru a serie în fiecare zi cate un editorial pentru 
ziarele din grupul tău. 

În seara aceea Gai Joi trebui să iasă de zece ori la scenă. 
Publicul era în delir. Niciodată Miss Joi nu obținuse un atât 
de enorm succes. 

Fredonånd slagårul revistei, artista, fericitá, deschise 
ușa dormitorului său. Înainte de a se dezbrăca desfăcu 
colierul de perle de la gât își scoase inele din degete și 
vroia să pună această bogăţie în caseta de fier, când o voce 
răsună în spatele său. 

— Mâinile sus și nu ţipa. 

Se întoarse ca un fulger. 

În cameră se afla un bărbat mascat. Purta o pălărie de 
fetru, neagră, cu boruri mari și în mână ţinea un revolver. 
Banditul scoase bijuteriile din casetă și le puse în buzunar. 

Stretter intră ca o furtună în biroul șefului. 

— Miss Gai a fost jefuită. Este distrusă complect. 
Bijuteriile valorează cel puţin 10.000 lire. Scotland-Yard a 
însărcinat cu cercetarea cazului pe inspectorul Roon și 
Roon caută de zor pe Symon, singurul care l-ar putea veni 
în ajutor. 

Un camerist intră și anunţă că Miss Joi dorește să fie 
primită. 

Era palidă și cu ochii înroșiţi de plâns. 

— Este vina mea - suspină ca, fără altă introducere. Ce 
proastă am fost. Mi-a povestit în timpul plimbării că în 
Londra operează o bandă de hoţi - care comit asemenea 
hoţii. Mi-a mai spus că va avea grija ca eu să fiu menajată. 
Voia să mă apere în mod special. 

— Despre cine vorbești? 

— Despre Mr. Symon se văita ea. Am fost o năroadă. Am 
crezut că-i numai o glumă - și că publicul se va amuza pe 
chestia asta. 

— Ce-ai făcut cu Mr. Symon? întrebă șeful luând-o de 
scurt. 

— L-am închis în casa mea de la ţară - răspunse ea 
disperată. l-am lăsat destulă mâncare pentru mai multe 
zile. Nu poate ieși de acolo pentru că am lăsat să se pună 
gratii la ferestre. Nimeni nu ar putea să-l audă - dacă ar 
zbiera - deoarece casa este izolată. Á 

— Si acuma ti-ai pierdut bijuteriile? Íti meriti soarta. Íti 

dai seama că vei intra în conflict cu justiţia pentru răpire. 

Ea dădu din cap din nou, suspinând. 

Ziariștii care erau de faţă, luară loc într-o mașină și 
porniră spre casa în care se afla închis Symon. Ajunși în 
fata casei, redactorul-șef sări primul din mașină. 

— Am închiriat această casă tocmai pentru acest scop. 
Dar n-a fost decât o glumă. 

— Frumos lucru ai făcut, n-am ce zice - spuse redactorul- 
șef brutal. 

Intrând în casă - îl găsiră pe Symon în sufragerie - 
instalat comod într-un fotoliu și citind o carte voluminoasă. 
Era foarte liniștit și mulţumit, se înclină în faţa lui Miss Gai 
Joi și întinse mâna șefului. 

— N-a fost tocmai așa de tragic - spuse el. Mâncarea a 
fost minunată și Miss Joi a fost atât de precaută să-mi pună 
la dispoziție și o mașină de bărbierit. In afară de 
inconvenientul, că trebuia să-mi fac singur patul - n-am 
avut de ce mă plânge. În orice caz am fost în vacanţă. 

— Nu știu cum m-ași putea scuza, Mr. Symon spuse Miss 
Gai Joi cu ochii inundaţi de lacrimi. M-am purtat foarte rău 
cu dumneata însă am fost pedepsită destul pentru fapta 
mea. În condiţiile acestea sper că-mi vei ajuta să-mi găsesc 
diamantele pierdute. 

— Ce s-a întâmplat cu ele? 

Îi povesti întreaga întâmplare în cele mai mici 
amănunte. 

— Am prevenit-o destul mai înainte - spuse Symon puţin 
cam mâhnit. Dacă ar fi așteptat puţin, numele ei ar fi fost 
și așa pe buzele tuturor. 

— Nu vrei să mă ajuţi să-mi recapăt bijuteriile? îl rugă 
ea. 

— Asta ar fi culmea să-ţi mai și ajut acum - răspunse el 
râzând. Dar, în definitiv - nu sunt un om căruia îi place să 
strice cheful unei fetiţe. 

Se înapoiară în oraș. În mașină, Symon îi făcu un semn 
să se așeze lângă el. Mai mult ducat atâta, el începu să 

facă glume pe chestia aventurii. 

— Nu cred să-ţi trebuiască un agent de presă, Miss Joi. 
M-am convins de asta, mai zilele trecute, văzându-te pe 
scenă... 

— Zilele trecute? îl întrerupse ca. 

— Da. Sâmbătă seara. M-am gândit că ar fi plăcut pentru 
mine dacă aș pleca în oraș. Ajuns aici, îmi intră în cap 
ideea că n-ar fi rău dacă aș da o raită pe la teatrul 
Orpheum. Voiam să mă conving dacă povestea inventată 
de d-ta a prins. Trebuie și te felicit. Planul a fost combinat 
foarte bine. Chestia din ziar a fost amuzantă. 

— Doar nu vei fi citit ziarele? 

— Sigur că le-am citit. Ai talent și la scris. Ziarul, mi l- 
am cumpărat sâmbătă dimineaţă. 

Symon scutură din cap. 

— N-ai fost închis în casă? - întrebă ea uimită. 

— O, nu. Când m-ai închis - nu am rămas decât două ore 
acolo. Eşti o agentă de presă minunată - însă ca 
răufăcătoare nu faci nici cât o ceapă degerată. Ca să intri 
în casă ti-ar fi trebuit o cheie - dar pentru ca să ieși, nu a 
fost nevoie decât să apăs pe clanţă. Chipurile, ai uitat să 
încui ușa. 

Miss Gai Joi îl privi înmărmurită. 

În conduseră pe redactorul-șef până la club apoi se 
despărțţiră de el. 

Ea era foarte mâhnită și distrusă. El de abia putea să se 
ţină de râs. 

— Mă vei putea ierta vreodată? întrebă ea. 

— De ce nu? Înainte de toate trebuie să scrii un nou 
articol pentru ziar. Acum cred că ai material destul. 

Ea clătină din cap. 

— Nu, va trebui să dispar din Londra, pentru câtva timp. 
Mr. Symon, a trebuit să muncesc din răsputeri pentru a 
ajunge aici unde sunt acum. Toate economiile mele le-am 
băgat în aceste giuvaericale. 

— Da, și întreaga mea carieră de reporter de fapte 

senzationale s-a dus dracului cu chestia asta. Cu toate 
acestea îmi voi da silinta să-ţi găsesc bijuteriile. Prinde. 

Îi aruncă un mic pacheţel învelit în hârtie cenușie. Ea îl 
privi surprinsă. 

— Înăuntru îţi vei găsi economiile. 

— Cum, d-ta ai fost spărgătorul? întrebă ca fără 
respiraţie. 

Liftierul îl salută plecându-se până la pământ. 

— Alo, Mike, ești bucuros că m-am întors? 

— Da, Mylord. 

Symon știa că nu-i va fi tocmai așa de ușor să poată fi în 
stare să scrie o poveste mai bună decât cea scrisă de Miss 
Joi. O poveste care pasionase întregul imperiu britanic. 


Traducere de GEO STAN 

BIJUTERIILE DOAMNEI STEBINI: 


York Symon străbătu agale coridorul lung al redacţiei 
pentru a ajunge la biroul redactorului Mildred, care avea 
în sarcina sa partea mondenă a ziarului. Mildred, un om 
tânăr și frumos avea obligaţia să fie întotdeauna îmbrăcat 
după ultimul jurnal. Fiecare fir de păr își avea locul său. 
Purta monoclu în ramă neagră, mănuși albe de piele de 
porc și un joben care era atât de bine periat încât puteai să 
te oglindești în el. 

Când se izbi ușa, Mildred se întoarse. Symon avea 
prostul obicei de a trânti ușile. O făcea drept protest 
contra spiritului de economie a proprietarului ziarului care 
refuza să instaleze la uși amortizoare. 

— Îmi pare rău ci te-am speriat Flossy, trebuie însă să 
mă duc într-o societate și vreau să-ţi cer câteva sfaturi. 

Mildred rânji, apoi împinse tabachera de argint peste 
masă și se rezemă de speteaza scaunului. Symon luă 
tabachera în mână și o admiră. 

— Aș dori să fiu și eu băiat așa frumos ca d-ta. Ce 
adoratoare ţi-a făcut acest „cadou d'amour”? 

— O am de la doamna Stebini, fiindcă i-am ajutat la o 
serată de binefacere. 

— Doamna Stebini, repetă Symon. 

Puse tabachera la o parte și luă loc pe un scaun. 

— Curios, venii tocmai pentru a mă interesa de această 


3 Povestire apărută sub titlul original „The Social Club Safe Deposit” în 
The Novel Magazine, January 1920. 

doamnå. Cine este ea in definitiv? 

—O americană, soţia unui italian, fabricant de 
automobile. El aparține renumitei firme „Stebini” din 
Torino. 

— Amănunte mai precise nu-mi poţi da? 

— Torino este doar centrul industrial al unei provincii 
italiene unde fabricanţii de mașini câștigau în timpul 
războiului, averi. Doamna Stebini se afla în vizită la rude și 
s-a remarcat la operele de caritate de acolo. In afară de 
asta este o femeie extrem de frumoasă. 

— Mie nu trebuie să-mi povestești toate fleacurile astea, 
protestă Symon. Am văzut-o și sunt de acord cu dumneata 
că este prea frumoasă pentru a fi descrisă prin cuvinte. 
Întâi de toate aș vrea să aflu ceva din trecutul ei. De 
activitatea ei socială nu se interesează nici dracul. Am fost 
prea leneș să răsfoiesc rubrica mondenă a ziarelor. Pentru 
asta mă aflu acum în budoarul dumitale Flossy. 

— Aș dori să nu-mi spui mereu Flossy, mârâi celălalt. 
Dacă nu încetezi, te iau zilele astea pe terenul sportiv și 
vom boxa vreo 6 reprize. 

— Trezește-te, ripostă Symon, astea sunt visuri pe care 
nu le poti realiza, care se nasc aici în această atmosferă 
parfumată. După câte am înţeles doamna Stebini posedă 
un caracter cinstit, întocmai cum pretinde și dânsa. 

— Sigur că da - răspunse Mildred oarecum jignit. Arc 
enorm de mulţi bani, zeci de mii de pfunzi numai 
giuvaericalele și-n afară de asta este cea mai faimoasă 
femele care trăiește pe acest pământ hidos. 

— Aha, pare-mi-se că ești amorezat lulea. De aici 
entuziasmul ăsta. Iţi fac o propunere, ia diseară masa cu 
mine și cu bătrânul Bolton. 

— Cine-i Bolton ăsta? 

— Nu-l cunoști, căci n-ai să-l întâlnești niciodată la 
ceaiurile dansante. Cunoștinţa sa o poţi face, numai dacă 
ești om cumsecade, în viața comercială. El este directorul 
societăţii „Depot-Westend”. 

— Da. știu. Nu-i puţin c-am plictisitor să mănânci cu un 
astfel de om? De altfel ce mai este nou? Ești iarăși pe urma 
vreunei afaceri senzaţionale? D-ta, știu că cunoști viaţa, 
spuse Mildred invidios, n-ai idee ce mă plictisește pe mine 
mereu aceiași societate. Regret din tot sufletul însă, în 
seara asta nu te pot întovărăși. Trebuie să mă duc acasă să 
mă schimb, căci iau parte la o masă dată în cinstea 
doamnei Stebini. Doamna Stebini are atâtea combinaţii, 
dar nu se pot compara cu ale dumitale. Deunăzi mi-a arătat 
carnețelul în care își notează toate obligaţiile mondene, nu 
are nici o oră liberă. Nu pot să-mi închipui cum poate să 
suporte viaţa asta. Cât de târziu să fi fost într-o societate, a 
doua zi este iarăși vioaie și rumenă ca o piersică, și ochii îi 
sunt clari ca la o fetiță de 16 ani. 

— Observ că vei intra în încurcături, când va apare 
Giovanni, Giuseppe sau Antonio Stebini, în Londra. D-ta 
ești un tânăr fără nici un căpătâi. 

Symon clătină din cap și trânti din nou ușa. 

El se vâra în cercurile mondene numai când era vorba 
de vreun furt de giuvaericale sau vreo altă afacere 
dubioasă. Directorul Bolton era foarte pretenţios în 
alegerea prietenilor și cunoscuţilor, și Symon își făcea 
socoteala că, desigur, este o cinste să fii invitat la masă de 
acesta. 

Bolton era un bărbat în vârstă de 55 ani, avea sprâncene 
stufoase, bărbie energică și un cioc cărunt. 

Il aștepta pe Symon în faţa localului. 

— Dacă n-ai nimic împotrivă - luăm masa într-un separe, 
propuse el. Nu ţin să fim văzuţi împreună. Clienţii noștri ar 
putea să se sesizeze, crezând că s-a întâmplat ceva. 

— Mi-e perfect egal. Pot mânca oriunde - replică Symon 
râzând, poate că este mai bine așa, pentru amândoi. 
Lumea ar putea bârfi - crezând că vrei să mă influenţezi 
sau să mă mituiești. 

Terminară cu masa. Chelnerul servi lichior și cafea. În 
sfârșit, Mr. Bolton reluă conversaţia. 

— Te-am invitat la masă, pentru a-ţi cere un sfat. 
Dumneata cunoşti mai toată lumea, în oraș. Ideea dea mă 
adresa d-tale mi-a venit de curând, când ne-ai vizitat 
tezaurul blindat. 

— A, în legătură cu cazul Bennet Kenley? 

— Da. Atunci mi-am spus, că ești omul care ar putea să 
mă sfătuiască. Colegii mei vor crede desigur că mi-am 
pierdut minţite, dacă ar ști că ţi-am cerut părerea, în 
privinţa unei chestiuni comerciale care nu are nimic 
comun cu răufăcători sau acţiuni dubioase. Sunt convins, 
totuși, că mă poţi ajuta. Ești jurnalist și știi ce înseamnă 
libera opinie. Vei înţelege, poate, mai ușor motivele care ţi 
le voi expune. Poate că vei ieși la capăt mai ușor ca mine. 

— Așa? spuse Symon. Să-ţi compun un „exposee”? 

— Nu - replică Bolton repede. Întreprinderea noastră 
regresează de când s-a deschis Societatea Depotklub. De 
trei luni, ne merge de-a-ndoaselea. Clienţii ne părăsesc 
unul după altul. 

Symon își mângâi bărbia. 

— Parcă am auzit ceva. Nu este noua întreprindere din 
Saville Street? În ultimul timp n-am mai urmărit 
dezvoltarea acestei societăţi, căci pentru mine acestea au 
fost întotdeauna un mister. Se câștigă ceva cu casa de 
păstrare“? 

— Da, aduce procente frumoase. Sistemul, însă, adoptat 
de noua societate tinde să ne ruineze. Pentru firma noastră 
veche și cu renume, este aproape imposibil să poată stârpi 
concurenţa. Ar însemna să călcăm peste tradiţii și peste 
principii. Milton care a deschis așa zisul „Depotklub”, a 
venit cu o idee nouă - a făcut din afacere o plăcere. 
Doamnele, care dau giuvaericalele lor spre păstrare lui 
Milton, pot intra cu automobilele lor până în faţa casetelor 
blindate. Își pot lua bijuteriile și se pot îmbrăca cu ele într- 


1 Societăţi care administrează cutii de valori (safe deposit box) pentru 
clienţii lor. 

o garderobå extrem de luxoaså, care constituie pentru 
societate o atracţie. In timpul nopţii sunt angajaţi 
funcționari, care iau în primire bijuteriile, când doamnele 
se întorc de la serate sau baluri. După cum vezi, eu nu pot 
concura. În afară de asta, Milton a mai introdus o noutate. 
El asigură bijuteriile chiar atunci când sunt luate din 
depozit, presupunând că vor fi înapoiate în cursul nopţii 
sau în timp de 24 de ore. 

— Bine, dar asta este un risc enorm, spuse Malett, 
zâmbind. Doar, Londra mișună de spărgători și hoţi de 
bijuterii. Nu crezi că moda aceasta se va învechi și clienţii 
se vor întoarce la d-ta? In afară de asta, cred că mai există 
și alți cetățeni, mai onorabili, care au de dat spre păstrare 
hârtii de valoare și documente. 

— Aceștia nu sunt oamenii de care vorbesc eu, și nici 
acei care pot plăti chirii mari. Oamenii cu care se pot face 
afaceri sunt tocmai aceia pe care i-a atras Milton. Când 
femeile au devenit membre ale societăţii Depotklub, nu 
durează mult până ce taţii sau soţii respectivelor, devin 
proprietari de safe-uri la Milton. Ei întovărășesc doar 
mereu doamnele acolo când pornesc la distracții, și se lasă 
orbiţi de aparenţe. O viaţă întreagă am muncit în această 
branșă, și am trăit multe. Am văzut cum s-au înfiinţat firme 
și cum au căzut, și știu cât de ușor se poate prăbuși o 
astfel de întreprindere. Câte odată nu este nevoie decât de 
un zvon,. care clatină firma din temelii, altădată intervine 
poliţia cerând să se deschidă safe-urile unor clienţi bănuiţi 
de ceva infamant. Asemenea chestiuni influențează asupra 
celorlalţi clienţi. In clipa de faţă am presimţirea că cineva 
boicotează și difuzează minciuni despre noi. 

Symon ridică sprâncenele surprins. Si el auzise ceva 
despre aceste zvonuri tendenţioase. 

— Mister Bolton, sunt gata să te ajut cât îmi stă în puteri 
nu știu însă cum îţi voi putea fi de folos. N-ar fi mai bine să 
te adresezi,vreunui specialist-expert? 

— Nu există nici un expert care ar putea să mă 

sfătuiască în meseria mea. Dacă, însă, cineva mi-ar putea 
spune de ce Mrs. Stebini care a avut întregul ei depozit de 
bijuterii, depus la noi, s-a hotărât deodată să-l ridice și să-l 
depună la concurenţă, atunci aș putea învăţa ceva de la 
dânsul. Milton are metode foarte curioase. Desigur că s-a 
introdus cu scrisori reclamă prin casele mari. Este de la 
sine înțeles, mai ales când înființezi o astfel de 
întreprindere. O cunoști pe Mrs. Stebini? Ea este singura 
care dă tonul în Londra. 

— Știu destul de multe despre ea. Și dânsa ţi-a devenit 
necredincioasă? 

— Da. După cum am spus, ea dă tonul. Ce face ea, fac și 
celelalte cucoane. 

Symon își umplu încă o ceașcă cu cafea, o bău și-l privi 
lung pe Bolton. 

— Cred că nu m-ai invitat aici, să-mi ceri sfatul cum să-ți 
conduci afacerile? Desigur că ai o intenţie bine definită; 
cred că a sosit timpul să mi-o explici. 

Mr. Bolton ezită. 

— Nu-i frumos din partea mea dacă-ţi trădez din 
secretele clienţilor mei, chiar dacă nu faci parte din firma 
noastră. În condiţiile actuale însă, trebuie să-ți comunic 
ceva. 

Se uită împrejur, cu atenţie, apoi vorbi aproape-n 
șoaptă. 

— Mrs. Stebini avea unul din cele mai mari depozite și 
depunea în fiecare săptămână câte un nou pacheţel. Asta s- 
a întâmplat un timp îndelungat. Pe cât îmi aduc aminte, 
erau cutii de carton, solide, învelite în hârtie cenușie și 
sigilate. Erau de mărimea unui pachet de ţigări cu o sută 
de bucăţi. 

Symon dădu din cap. 

— Odată pe săptămână, câte odată chiar de două ori, 
aducea câte un pachet - le punea în casetă și pleca. Când 
și-a ridicat depozitul, trecându-l la concurenţă, caseta ei 
era aproape plină cu astfel de pacheţele. Nu permitea 

nimănui s-o ajute, ci le duse singură la mașină. Luând 
ultimele cartoane, lăsă unul să-i scape jos, care se desfăcu. 
Văzui că era plin cu pietre preţioase. Un funcţionar al 
firmei care o însoţise jos în tezaur,. văzu pietrele 
împrăștiindu-se pe  dușumeaua de marmoră. Erau 
diamante, smaragde și safire. El evaluă pietrele la cel puţin 
50.000 de lire sterline - și-n total erau peste douăzeci de 
pachetele. 

Symon îl privi neîncrezător. 

— Asa dar, sustii, că Mrs. Stebini avusese depuse la d-ta, 
bijuterii in valoare de un milion de lire sterline? 

— Da, aşa se pare. Dânsa era enervată peste măsură din 
cauza accidentului și-l rugă pe funcționar să nu 
povestească nimic. Natural, acesta îmi raportă imediat 
cazul, punându-mă într-o dilemă. Din cauza aceasta m-am 
gândit la d-ta. 

— Un milion de lire sterline! spuse Symon uluit. Am ştiut 
eu că este bogată dar la asta, însă, nu m-aș fi așteptat! 

— Funcţionarului nu i-a permis să pună mâna pe nicio 
piatră, ci le-a ridicat singură, pe toate. Aceasta mi s-a 
părut foarte curios. Natural, că m-am supărat că Mrs 
Stebini a trecut la firma concurentă - cu toate acestea, într- 
o privinţă, sunt mulțumit că n-o mai am clientă. 
Nenorocirea era însă că a dat un exemplu celorlalte 
doamne. 

— Pietrele erau șlefuite sau nu? 

— Erau șlefuite. 

— Crezi că Milton știe ceva despre pietre? 

— Habar n-am. Desigur că nu pot să-i spun nimic, fără a 
nu trăda o fostă clientă, nu cred, însă că ar fi încântat, 
aflând ce avere i-a fost încredinţată. Personal, Mrs. Stebini 
mi-e foarte simpatică, este politicoasă, amabilă și mai ales, 
frumoasă. Când vor afla hoţii de bijuterii din Londra, câtă 
avere are ea depusă la casa de păstrare - nu se va simţi 
prea bine. Va căuta imediat să le retragă. 

Symon își aruncă privirile spre tavan și începu să se 

gândească. 

— O chestiune foarte curioasă. 

Mai mult nu spuse. 

Întorcându-se la redacţie, se întâlni pe drum cu 
inspectorul Roon, care se găsea în vervă și bine dispus. 

— Ei, ce-i nou? întrebă reporterul mohorât. Imi pare 
întotdeauna râu când te văd bine dispus. Un semn că 
poliţia noastră stă prost de tot. 

— O să faci ochi mari, Symon. Ce să-ţi spun, am să-ţi fac 
o comunicare de mare importanţă, pentru care ai vrea să 
dai mult. 

— Dacă eu aș avea să-ţi comunic ceva, n-ai fi destul de 
inteligent să înţelegi - spuse Symon neprietenos. Dar te 
văd că ești în stare să plesnești, dacă n-ai avea ocazia să- 
mi povestești. Ei, dă-i drumul. 

Roon scutură din cap. 

— Nu, nu prietene - începu el domol. 

— Ti-am spus de-atâtea ori că nu ţi-s prieten și că n-ai 
voie să-mi spui astfel. 

— Deocamdată, și-n cazul de față n-are nici o 
importanţă. Nu-ţi pot spune nimic pentru că chestiunea n- 
are voie să apară în ziare. 

Symon râse ironic. 

— Am înţeles. Dacă poliţia ar fi avut interes ca ceva să 
nu apară în ziare nu ti-ar fi spus d-tale nimic. 

— Bine, atunci îţi voi spune. O cunoști pe Mrs. Stebini? 

— Da, ca buzunarul drept. 

— Îl cunoşti și pe tânărul George Milton? 

— Da. Ce vrei să-mi povestești despre ăștia doi? întrebă 
el repede. 

— S-au logodit și se căsătoresc astăzi și plec imediat în 
călătorie de nuntă. Ei, ce crezi despre asta? 

Această comunicare se sparse, într-adevăr, ca o bombă. 

— O clipă - spuse Symon. De unde știi? 

— Mă găseam din întâmplare la gara centrală și l-am 
văzut pe Milton dându-și cuferele la casa de bagaje. 

— Te-a văzut? 

— Da. 

— S-a speriat? 

— Parcă. Nu prea i-a convenit, văzându-mă. Îmi povesti, 
apoi, despre logodnă și despre nuntă, rugându-mă să nu 
povestesc la nimeni despre călătorie. 

— Când pleacă? 

— La nouă. 

— Încă o întrebare. Cine este acest Milion, în definitiv? 
Nu prea știu multe despre lumea asta de la Societatea 
Depotklub. Tatăl său a fost șeful unei firme cunoscute. 

— Bătrânul s-a retras din afaceri explică Roon. Milton a 
fost la început cam deochiat și a stat câţiva ani și prin 
India. Cu tatăl lui se certase și n-au mai vorbit unul cu 
altul. Mai târziu se reîntoarse la Londra și se păru că s-a 
îndreptat. Sederea în India pare că a influenţat asupra lui. 
De aici se vede, ce influență capitală au ţările străine 
asupra anumitor oameni care... 

— Nu mai trăncăni atâta. Mai bine mi-ai spune unde 
locuiește tatăl lui. 


* 


Bătrânul Milton trăia la conacul său, la o depărtare de 
35 kilometri de Londra. Era îngrijit cu credinţă de o 
armată întreagă de servitori, nu mai vizita nici un cunoscut 
sau prieten mai ales că era și suferind. Symon plecă într- 
acolo cu mașina lui și se lovi de mari greutăţi înainte de a 
reuși să-l facă pe bătrân să-l primească. În sfârșit, fu 
condus în bibliotecă unde se găsea, îmbrăcat într-un halat, 
Mister Milton senior. Îl privi pe reporter dușmănos și la 
început nu voi să dea nici o informaţie. 

— Fiul meu? spuse el în sfârșit. Despre el nu vreau să 
spun nici un cuvânt. 

— Dar... 

— Ti-am spus odată că nu vreau să-ţi vorbesc nimic de 

spre el. M-a costat o avere si este un bandit, un om 
mizerabil. 

— Dar bine, Mister Milton, fiul dv. are în oras o poziţie 
socială de invidiat, este... 

— Fleacuri! 

— Este proprietarul unui local de dans și-n afară de asta 
are o casă de păstrare unde primește bani și acte de 
valoare spre... 

— Nu știu nimic - replică bătrânul supărat. Ceea ce știu: 
e un om mizerabil. Oamenii care sunt în stare să-și depună 
averea spre păstrare acestuia, ori sunt proști, ori de 
aceeași categorie cu mizerabilul de fiul meu. El se pricepe 
la afaceri tot atât de bine ca motanul meu. Acum patru ani 
am dat o notiţă în ziare în care anunţam că nu-mi iau nici o 
răspundere în ceea ce privește datoriile sale și că am rupt, 
în mod definitiv legăturile. Aș vrea numai să știu, de unde 
dracu’ are bani. În Italia, el și cu nevastă-sa n-au trăit 
decât din escrocherii. În Paris au fost arestaţi și la Viena 
au dezlănțuit un scandal ca un uragan. 

— Îmi ajunge. Nu vreau să știu mai multe. 

Seara avu loc o mare serbare. Tot ce exista mai select în 
Londra, ţinuse să ia parte la serbarea care avea loc în 
Albert Hall. Din această cauză, încăperile societăţii 
Depotklub erau ticsite de lume. În special bogătașii de la 
țară, veniseră să-și ridice bijuteriile pentru seara aceia. 

La ora 11 apăru la Albert Hall și Symon. Era însoţit de 
șeful secţiei criminale și de un omuleţ, cunoscut de mulţi 
sub numele de Isadore Solomon, unul din cei mai mari și 
mai cunoscuți bijutieri din Europa. 

— Scuzaţi-mă alteţă - se adresă Symon tinerei ducese de 
Telboro. 

— Da, ce doriţi? 

Îl privi extrem de surprinsă. 

— Îmi permiteţi să vă prezint pe Mister Coleburn de la 
Scotland Yard? Am îndrăzni și vă întrebam dacă nu cumva 
veniți de la societatea Depotklub? 

22 


Ducesa dădu din cap. 

— Da, am fost acolo de mi-am luat colierul din casetă. 

Își arătă, la gât, perlele strălucitoare. 

— Am sosit ieri din Scoţia. 

Symon zâmbi și arătă pe Isadore Solomon. 

— Domnul acesta este Isadore Solomon, cunoscutul 
bijutier, care cu permisiunea Alteţei Voastre, ar vrea să se 
uite mai bine la colier. 

— Dar pentru ce? 

— Am controlat până acum, bijuteriile a patru doamne - 
replică Symon și am constatat, în toate patru cazuri, că 
este vorba, numai, de simple imitații. 

Uluită, ducesa, desprinse colierul de la gât și-l întinse 
bijutierului. 

— Imitaţie explică Isadore Solomon. Sunt foarte bine 
imitate fiecare din pietre costă o liră sterlină. 

Ducesa căzu pe un scaun. 

— Teboro nu-mi va ierta niciodată, se văita ea. 


* 


— Este foarte curios că toate doamnele, cărora le 
aducem la cunoștință tristul adevăr, spun că bărbaţii lor nu 
le vor ierta niciodată - spuse Symon lui Mr. Coleburn, pe 
când se aflau în drum spre Scotland Yard. 

— Cum dracu' ai ajuns să dibuiești această afacere? 
întrebă curios detectivul. 

— Am bănuit puţin, m-am gândit puţin și am știut puţin 
răspunse Symon. A costat o groază de bani, organizarea și 
înfiinţarea societăţii Depotklub, însă a fost o idee 
grandioasă. Milton s-a însurat cu Terrema Olandi, fiica 
unui bijutier. Aceasta am aflat-o telegrafiind unui 
corespondent de-al nostru la Milano. Poliţia din Roma era 
pe urmele ei în legătură cu unele escrocherii cu bijuterii. 
Între noi fie zis, era expertă în înlocuirea pietrelor 
veritabile cu imitații. În fiecare săptămână primea din 

23 


Italia cåte un pachet cu pietre false. Avea enorm de mult 
lucru schimbând pietrele, într-un timp asa de scurt. 

Restul era foarte simplu. Mrs. Stebini era clienta casei 
păstrare Westend, obţinând în felul acesta încrederea 
cunoscuţilor și prietenilor ei. Când s-a introdus bine în 
societatea înaltă, reuși să care toate bijuteriile bogătașilor, 
la societatea Depotklub. Căci toată lumea se grăbi să-i 
urmeze exemplul. Timpul cel mai lung îi trebuia să 
înlocuiască piesele veritabile cu cele false. 

— Ei, ar am ajuns la gara centrală. Trenul spre Hull 
pleacă în zece minute. Apropo șefule, ai dat dispoziţiile 
necesare agenţilor din gară. 

— Desigur. Dar iată pe d-na și d-l Milton cu brăţările la 
mâini. Frumoasa pradă! 

SECRETUL HILDEI CRESSER: 


Symon o văzuse câteodată pe Miss Cresser, dimineaţa 
ieșind cu o mapă mare subţioară. Cu timpul însă, o 
întâlnea regulat, pe trepte, la aceiași oră. Odată i-a scăpat 
din mapă un desen și Symon îl ridică politicos. Ea rămase 
foarte uluită și nervoasă - îi rupse hârtia din mână, fără să- 
i mulțumească și alergă pe scări în sus. Symon zâmbi. 

Miss Hilda Cresser avea, desigur, destul cu ce să 
trăiască - de foame nu murea în nici un caz - căci o văzusec 
de câteva ori într-un restaurant mai scump. 

Într-o zi, Symon era pe cale de a pune sub observaţie pe 
Burberry Kate - o hoaţă de magazine - în stil mare. Ştia că 
se afla în Londra. După toate probabilitățile, și detectivul 
Roon aflase despre asta - căci se izbiră nas în nas - voind 
să intre amândoi deodată într-un magazin de lenjerie. 

Cu un ascensor urcară la grădina de sub acoperiș și 
Roon era foarte politicos ceea ce se întâmpla destul de rar. 

— Sunt pe urmele lui Kate, însă mai am încă ceva în 
pregătire - sunt într-o vânătoare celebră. 

— Nu vei fi urmărind vre-un elefant? 

Roon zâmbi. 

— Așa dar, n-a fost decât vorbărie. Nici d-ta nu știi 
despre ce este vorba - remarcă Symon ironic - văzând că 
detectivul nu răspunse imediat. 

— Nici nu-ţi dai seama. Nu pot să-ţi spun decât că am în 


5 Povestire apărută sub titlul original „The Case Of Crook Beresford” 
în The Novel Magazine, February 1920. 

lucru cel mai mare „caz criminalistic” - sau mai bine zis - 
cel mai mare „caz” care mi-a fost încredinţat mie - se 
corectă el - și care s-a petrecut aici în oraș. 

Insă nu se lăuda pentru prima dată în faţa lui Symon - 
așa că nici de data aceasta nu avuse șansa să-l 
impresioneze. 

— Las-o mai încet. Nu te bărbieri atâta. 

— Așa dar, nu mă crezi. Bine, vom vedea mai târziu, 
când vei afla amănuntele. 

— Probabil că este vorba despre un caz izolat despre 
care nici d-ta nu prea știi multe. 

— Ei vezi că habar n-ai? Vei rămâne trăsnit când vom 
aresta pe Beresdorf. 

— Ce dracu” ai cu Beresford, întrebă Symon dur. 

— Bine, dar Beresford nici nu-i în Londra acum. Nu e în 
America? spuse Symon. 

— Se poate, eu totuși nu cred - răspunse Roon de sus. 
Desigur că știi totul, dragă Symon, atunci de ce ţi-aș mai 
povesti? 

— Așa dar ești informat că este în Londra? 

Symon își frecă barba gânditor. 

— Nu, n-am susţinut asta - replică Roon repede. 

— Ai auzit numai despre ceea ce plănuiește el în Londra 
și că va trece pe aici? Despre ce-i vorba? 

Ultima oară, Beresford a întreprins la New-York una din 
cele mai mari escrocherii a timpului, pe care poliţia 
internațională a numit-o „Escrocheria acţiunilor milaneze”. 

Deoarece depozitul de ciorapi do mătase milanez secase 
aproape cu desăvârșise, Doamnele Statelor Unite ale 
Americii erau nevoite să plătească foarte scump niște 
ciorapi care aveau numai aparenţa că și-ar avea originea în 
Milano. Cu aceasta ocazie, apăru în toate ziarele din New- 
York și din marele orașe de provincie anunţuri enorme în 
care se arăta că firma Timber Bros posedă un stoc 
formidabil de ciorapi. Marfa se găsea încă la antrepozite și 

26 


că avea să fie vândută cu 10% mai ieftin ca ceilalţi. Timber 
Bros angajase o armată întreagă de oameni care se ocupau 
cu corespondenţa. Aproape fără încetare soseau comenzi, 
în mare parte cu plata anticipată, în așa fel încât contul 
firmei Timber Bros creștea văzând cu ochii. Ploua cu 
mandate poștale și cu cecuri. 

Într-o bună zi angajaţii firmei Timber Bros primiră prin 
poștă leafa pe o lună împreună cu concedierea. 

Firma Timber Bros se volatilizase. Nu era decât o 
escrocherie de la început până la sfârșit. Un escroc 
închiriase o sumedenie de camere - pe care le transformă 
în birouri elegante - însă nu poseda nicio pereche de 
ciorapi. Se credea că acest om care a creat acest plan 
genial - escrocase publicul american cu nu mai puţin de o 
jumătate de milion de dolari. De aici începu poliția să se 
ocupe de umila lui persoană. Mai târziu apăru în California 
- în faţa judecătorului pentru înșelătorie, dar fusese așa de 
șmecher să nu i se poată poată aduce nicio vină, așa căi se 
dădu drumul. De aici plecă în India unde, la o ședință de 
spiritism convinsese pe un maharajah să-i încredinţeze un 
colier de perle pentru experienţele sale. Aventurile lui 
fantastice și interesante ar pute constitui un material 
pentru zeci de romane. 

— Până acum ne-a scăpat printre degete căci a operat 
mai mult prin Colonii și în America. Dar când va încerca 
să-și găsească norocul și la Londra, va avea de-a face cu 
poliția noastră. 

— Nu prea cred, dacă n-ai căsca o gură așa de mare n-ar 
mai fi la curent - răspunse Symon neprietenos. Dar acum, 
i-a spune-mi scumpă Pythia, n-ai idee unde s-ar găsi amicul 
Beresford în clipa de faţă? 

Roon clătină din cap. 

— Nu știu decât că va veni la Londra, poate chiar că e în 
oraș. 

În aceiași seară, Symon luă cu el acasă, de la redacţie o 
mapă cu actele privitoare la întreaga activitate a lui 

Beresford. De la opt până la unsprezece, cu pipa în gură, 
așezat la birou, se adânci în studiul materialului. Ar fi stat 
și mai mult dacă n-ar fi fost deranjat de zgomotul unei 
lovituri în ușă. ` 

Sări de la birou și deschise brusc usa. In aceiași clipă 
Hilda Cresser îi căzu în braţe. La început crezu că a 
leșinat. O ridică și o întinse pe sofa. Era albă ca varul. 
Precaut, îi deschise pleoapele și observă că pupilele erau 
contractate și că nu reacţionau la lumină. Se aplecă și-i 
mirosi respiraţia. 

— Morfină! - spuse el, sărmana fată! 

Dacă ar fi luat regulat acest stupefiant nu ar fi suferit 
niciodată o asemenea reacţie. Morfinomanul obișinuit este 
învăţat cu otrava, și Hilda Cresser respira greu. Symon era 
foarte îngrijorat. 

În grabă, udă un prosop și-i puse o compresă peste ochi 
și frunte. Se duse apoi în bucătărie și prepară o cafea tare. 

Trecu mai bine de o oră până ce tânăra își reveni în fire. 
Cu multă greutate încercă să se îndrepte, fiind ajutată de 
reporter. Îl privi în faţă. 

— Cine ești d-ta? întrebă ea moale. De ce nu m-ai lăsat 
să mor? 

— Dar ce lucru îngrozitor s-a întâmplat fetiţo, de vrei să 
termini cu viața? 

În loc du răspuns, își cuprinse faţa în mâini și începu să 
plângă. Symon nu știa ce să facă căci contra plânsului nu 
ajuta nici prosopul și nici cafeaua tare. 

Deodată îi veni o idee. O lăsă singură și ieși în coridor. 
După cum se așteptase, vis-ă-vis, ușa era larg deschisă și 
în cameră ardea lumina. Intră înăuntru și văzu pe masă un 
păhărel de vin, în care se mai afla restul unei lichid 
cenușiu. Îl ridică și-l duse la nas. 

— Tinctură de opium! 

De aici certitudinea că mi lua regulat. 

Pe altă masă se găsea o planșă de lemn pe care era 
prinsă de desen. Nu era o hârtie obișnuită ci una din 

acelea întrebuințate mai ales de litografi. Pe hârtie nu se 
puteau distinge decât câteva linii reprezentând o femeie, 
cu mâinile întinse în lături. 

Symon se uită prin cameră. Pe pereţi atârnau gravuri 
care purtau toate iscăliturile H. Cresser. Tablourile trădau 
un mare talent. Symon dădu și peste instrumentele cu care 
erau lucrate gravurile - tăvile pentru developat și sticluţele 
cu apă rece. Toate erau aranjate în cea mai perfecta 
ordine. Mica locuință făcea o impresie plăcută. Symon 
trase concluzia că nu nevoia o făcuse pe tânără să încerce 
actul disperat. Se întoarse la locuinţa sa. 

— Ascultă-mă, Miss Cresser. Trebuie să fii rezonabilă. 
Ce-ai făcut, este o urmare a unei slăbiciuni. Nu ai nici un 
drept să încerci să-ţi iei singură viaţa. 

Ea ridică ușor capul, și Symon văzu că din ochi îi 
curgeau șiroaie de lacrimi. I se făcu milă, căci era 
frumoasă și taman tipul de femeie care-i plăcea lui. Şi îi 
puse mâna pe umăr. 

— Copila mea - spuse el prietenos, de obicei nu ţi-aș da 
sfatul să te destăinuiești unui bărbat. În cazul de față, însă, 
te-as ruga să-mi spui ce ai pe suflet. Îţi voi fi poate de folos. 

Tânăra scutură din cap: 

— Nu mă poate ajuta nimeni - spuse ea. Mai bine ar fi 
fost dacă muream. 

— Eşti tânără - spuse Symon cu convingere. La vârsta d- 
tale n-ai dreptul să vorbești astfel. Ascultă-mi sfatul și 
continuă să desenezi atât de frumos tipuri de femei.... 

Ea sări în picioare privindu-l îngrozită. 

— Atunci ai văzut? întrebă ea gâfâind. 

— Ce să văd? întrebă el surprins. Vrei să spui de femeia 
cu braţele întinse? Sigur c-am văzut-o. Spune-mi te rog 
pentru ce desenezi pe hârtie așa de groasă? întrebă el 
numai ca s-o facă să se gândească la altceva. 

Ea lăsă capul în jos. 

— Atunci știi totul. 

— Nu știu decât că pentru desenele d-tale întrebuinţezi 

hårtie de tipografie. Nu-i nimic deosebit. 

— l-am spus doar cå nu voi mai face - spuse ea deodată, 
enervată peste măsură. 

Trecu un timp îndelungat până ce se liniști. 

— Ti-am făcut atâtea neplăceri Mr... 

— Numele meu este Symon. 

— Îţi sunt foarte recunoscătoare. Eşti foarte atent cu 
mine - și eu m-am purtat ca o nebună - spuse ea deschis, 
zâmbindu-i. 

— Mai sunt încă obosită, parcă se mai învârtește fotul în 
jurul meu - contină ea încercând câţiva pași prin cameră. 

Zâmbi jenată și Symon o luă de braţ ajutându-i să ajungă 
la ușă. 

— Pot să te las singură? întrebă el îngrijorat. 

În pragul locuinţei ei se întoarse: probabil ea nu dorea 
ca el să se apropie. 

— Da, îmi merge ceva mai bine. Încă odată, mii de 
mulțumiri Mr. Symon. Nu voi uita niciodată ajutorul și 
amabilitatea d-tale. Intr-o zi... Şi se opri. 

— Ce-ai vrut să spui cu „într-o zi”? 

— A, nimic - răspunse ea. 

Dădu ușor din cap în semn de salut și închise ușa. 

Întâmplarea aceasta îi dădea de gândit și era atât de 
impresionat încât, în seara aceia, nu mai putu lucra. Puse 
actele privitoare la Beresford deoparte și se duse la 
culcare dar nici să adoarmă nu putea. 

Auzind-o a doua zi de dimineaţă, trecând prin faţa ușii 
respiră ușurat. Dar în zilele următoare evită orice întâlniri 
cu ea. De abia după aproape o săptămână se revăzură și 
schimbară câteva cuvinte. Se întâlniră, jos la intrare și ea 
se în roși toată, văzându-l. 

— Mi-e frică Mr. Symon, că mă consideri 
nerecunoscătoare. Ar fi trebuit atunci să vin chiar a doua zi 
dimineaţă să-ți mulțumesc, dar îmi era rușine. 

— Ai terminat desenul? întrebă el și rămase surprins 

văzând-o că se îngălbenește la faţă. 

— Nu, nu l-am terminat - răspunse ea repede, îi întoarse 
spatele și alergă pe scări în sus. 

O jumătate de oră mai târziu Hilda Cresser cobori 
scările, ieși în stradă și o lua la dreapta. La fiecare colţ se 
uita atentă în toate părţile. Alergând pe o stradă cu 
circulație mai mare, făcu semn unui taxi și urcă. 

Dădu șoferului o adresă - și mașina porni. Symon reușise 
s-o urmărească până aici. Nu știa ce să spună. De ce oare 
se temea ea? De ce a căutat să se sinucidă cu opium și 
pentru ce a plâns atâta? 

Gânditor, Symon se întoarse acasă, aprinse lumina de la 
birou și se adânci în studiul tăieturilor din ziare privitoare 
la activitatea fructuoasă a lui Beresford. Citind 
comunicarea și amănuntele de la procesul contra lui 
Beresford în New York, se sculă brusc în picioare. 

— La dracu”, blestemă el încet. 

Se așeză și citi articolul până la sfârșit dar nu mai 
descoperi nimic. 

Din fericire îl întâlni pe Roon. Detectivul, văzându-l pe 
reporter se umflă în pene. 

— N-am timp - spuse el. 

Cu toate astea se postă ca o statuie, în faţa jurnalistului. 

— I-a ascultă Symon, habar n-ai pe cine ai în faţă. Pe cel 
mai genial dintre detectivi. Am primit, de la șefii mei 
supremi, însărcinarea să mă ocup de cel mai mare „caz” - 
pe care l-am avut vreodată în viaţa mea. Tocmai pe mine 
m-au ales să dezleg acest mister de nepătruns. 

— Ti-am spus eu mai de mult că.... începu Symon. 

— Ştiu ce vrei să-mi spui dar de data aceasta este vorba 
de o descoperire pe care am făcut-o eu însumi. Voi urmări 
pista. Știu ce plănuiește Beresford. 

— Bravo, atunci ai avut noroc, replică Symon interesat. 

— Nu-ţi pot spune despre ce este vorba, spuse Room cu 
toate acestea tremura de nerăbdare să-i comunice tot ce 
știe. 

— Dacă îmi dai cuvântul de onoare cå nu vei face abuz 
de cele ce-șu voi povesti - până nu am clarificat cazul 
complect, îţi voi spune totul. 

Symon ezită. 

— Bine, ai cuvântul meu. Dacă, cu adevărat este o 
informaţie prețioasă în ceea ce privește pe Beresford, îţi 
promit să nu spun la nimeni, nimic. 

Roon se uită jur împrejur cu atenţie exagerată, apoi 
scoase din buzunar o foaie de hârtie. 

— Ce spui de asta? întreba el misterios. 

Symon privi timp îndelungat hârtia, o îndoi din nou și o 
înapoie. 

— Nu voi mai spune niciun cuvânt rău despre d-ta, ești 
pe urma cea bună - sunt convins de asta. 

— Ei, vezi. Mi-am dat toată silința, interesându-mă de 
directori, însă nici unul nu-i cunoscut în City. Ce se 
ascunde în dosul acestei societăţi de lemne sudafricane și 
pentru ce au dat drumul, așa deodată, pe piaţă la acţiuni? 

— Despre ce vorbeşti? întrebă Symon ridicând din 
sprâncene. 

— Despre societate și acţiunile ei. Ti-am arătat doar una 
din acţiuni. Dacă în dosul acestei afaceri nu se ascunde 
Beresford, să mă faci măgar. 

— Măgarule. 

— Lasă gluma, Beresford escrochează lumea cu astfel de 
biletele. 

— Ia mai arată-mi hârtia odată. 

— Da, așadar ești de aceiași părere cu mine? 

— De unde ai ajuns la concluzia aceasta? Numai pentru 
că directorii ei nu sunt cunoscti în City. 

— Acesta este unul dintre motive. Până acum, nimeni de 
la bursă n-a auzit despre ei. Daci privești acţiunea cu 
foarte multă atenţie vei observa că membrii consiliului de 
administraţie nu sunt nici comercianţi sau alţi oameni de 
afaceri și nici funcţionari. Sunt, natural, numai niște nume 
fictive - sau oameni de paie. 

— Ín locul d-tale m-as interesa la ministerul coloniilor. 
Acolo ai putea så afli mai multe decåt de la mine. Dacå te 
duci acolo, poate că vei constata că societatea este formată 
dintr-un număr de albi care locuiesc în Africa și care au 
primit concesiunea fie de la băștinași, fie de la stat. Din 
cauza aceasta nu sunt cunoscuţi la Londra. 

Roon îl privi uluit. 

— Atunci nu crezi că este o escrocherie? 

— Nu văd de ce-ar fi - răspunse Symon flegmatic. 

— Dar la dracu’, mi-ai spus că sunt pe urma cea bună? 
întrebă detectivul dezolat. 

— Mi-am permis numai o simplă glumă. Așadar, la 
revedere Roon. Ascultă-mi sfatul și du-te la ministerul 
coloniilor. 

Mr. Roon tună și fulgeră totuși urmă sfatul lui Symon. 

La ministerul coloniilor, directorii și ceilalți membri al 
consiliului de administraţie erau foarte cunoscuţi - era 
vorba de cetăţeni onorabili, care obţinuseră concesiunea și 
care lansaseră acţiunile pe piaţa londoneză. 

Între timp, Symon continuă cu cercetările pe cont 
propriu. Luă un taxi și dădu adresa societăţii de artă 
italiană. Intră în magazin, reprezentat printr-o cămăruţă cu 
un perete de sticlă și ghișeu pentru clienţi în dosul 
geamlâcului se vedea o masă de scris și biroul propriu zis. 

Pe pereţi atârnau diferite gravuri ale societăţii de artă 
Italiană. Un tânăr cu ochelari îl întrebă ce dorește. 

— Aș vrea să vorbesc cu directorul, mă interesează cât 
m-ar costa tipăritul unor acţiuni. 

— Vă pot da și eu lămuriri răspunse politicos tânărul. 

— Este vorba de o chestiune foarte importantă, așa că 
nu pot vorbi decât cu proprietarul. 

Tânărul dispăru printr-o ușă și se întoarse după câtva 
timp. 

— Vă rog, intraţi, spuse el extrem de amabil. 

Symon fu condus printr-un gang îngust în camera din 
dosul magazinului. Un domn corpolent, în halal alb se 

sculă în picioare și-l salută, apoi îl invită să ia loc. Bărbatul 
era înalt și făcea o impresie foarte bună, zâmbimd, își 
scoase ochelarii. 

— Ce-aș putea face pentru dv.? 

— Dv. aţi tipărit acţiunile societății de lemne 
sudafricane? 

— Da. 

— Foarte bine executate. V-aș ruga să-mi faceţi câteva 
modele. 

— Este vorba tot de acţiuni? 

Symon dădu din cap. 

— Societatea se intitulează „Sindicatul vest-european de 
mine de plumb” cu un capital de 200.000 de lire sterline - 
explică Symon - în timp ce celălalt își nota toate datele 
într-un carnet. Societate pe acţiuni înregistrată, sediul Fort 
Street Nr. 189. Cred că aceste date vă ajung pentru a face 
schița. 

Celălalt se sculă în picioare, zâmbind. 

— Voi dispune să se pună imediat în lucru. 

Symon își mai aruncă o prvire asupra notițelor pe care 
celălalt le făcuse, apoi după o fugitivă observaţie la adresa 
vremii - îţi luă rămas bun. 

Își făcu primele scheme în legătură cu noua afacere și 
era convins că în două săptămâni cercetările vor ajunge la 
apogeu. 

În seara aceia lucră ceva mai târziu ca de obicei căci 
între timp primise să se ocupe și de un furt obicinuit. Ceea 
ce-l pasiona și interesa la acest furt era faptul că 
păgubașul era o prea cunoscută personalitate a orașului. 
La ora unu termină articolul și-l predă secretarului de 
redacție. 

— Sunt ceva noutăţi? 

— Nu, nu se prea întâmplă multe în timpul acesta - 
răspunse secretarul de redacţie. În Wigan s-a întâmplat o 
crimă, în Pensilvania a izbucnit o grevă și guvernul francez 
a trebuit să recunoască în camera deputaţilor că pe piaţă 

circulă bancnote false în valoare de cinci milioane de 
franci. Este vorba numai de bancnote de o mie de franci. În 
Leeds a dispărut o tânără fată - fotografia ei trebuie să fie 
pe undeva prin birou. Asta-i totul. După cum vezi, nimic 
interesant. 

Cu gulerul ridicat, cu mâinile înfundate în buzunarele 
paltonului, Symon se îndreptă spre casă. Trecând colţul 
străzii din imediata apropiere a locuinţei, se opri brusc și 
făcu un pas înapoi - rezemându-se zid - căci în fata casei 
staționa o mașină tip sport pentru două persoane. Un 
domn tocmai coboborâse din automobil și deschise cu o 
cheie ușa de la intrare. In general, numai chiriașii aveau 
dreptul să posede o cheie. Symon cunoștea însă pe toți 
chiriașii și acesta nu făcea parte din locatarii casei. 
Așteptă până ce străinul deschise ușa și-i lăsă timp destul 
să urce scările. Apoi îl urmări, urcă scările până la etajul 
unde-și avea apartamentul și se îndreptă încet spre 
apartamentul său. 

— Pentru ce? întrebă tânăra cu amărăciune. Numai 
pentru asta? 

— Da, pentru asta! Poate nu-ţi merge bine? Nu primești 
întotdeauna - atâţia bani cât îţi trebuie? Ce înseamnă 
prostia asta? Să-ţi iasă din cap toate astea și pune-te pe 
lucru. La urma urmei ţi-o fi băgat cine știe ce în cap noul 
tău prieten. 

— Ce nou prieten? întrebă ea repede. 

Bărbatul trebuie că a arătat cu mâna spre locuinţa lui 
Symon căci ea răspunse scandalizată: 

— Poate că acum nu mai am nevoie de ajutorul lui, ci de 
stima lui. Aș fi fost acuma moartă, dacă el n-ar fi existat. 

— Ín telul acesta n-ajungem la nici un rezultat. Guvernul 
francez schimbă desenul bancnotelor Până acuma m-a 
costat o mică avere, clișeul, și tu ești singura, care poate 
să-l reproducă. Mai întâi îmi faci asta apoi te poţi duce la 
dracu'. 

— Nu, nu, niciodată - răspunse ea liniștit. 

— Ce, nu vrei? 

Symon auzi pasi apoi pe femeia tipånd. 

— Beresford, strigă Symon. 

Enervat la culme, bărbatul se întoarse. Se aplecă spre a 
se repezi la Symon, însă acesta îl ţinea în șah cu 
revolverul. Beresford își dădea seama ce dureros este un 
glonte în piept. 

— De ce-mi spui Beresford? întrebă el. 

— Ţi-am citit cazierul și am aflat că ai o nepoată. Ai 
recunoscut-o singur la ultimul proces - pentru falsificările 
de bancnote. 

— Dânsa e nevinovată, spuse Beresford arătând pe Hilda 
Grosser care tremura din tot corpul. 

Symon clătină din cap și zâmbi. 

— Sunt martorul principal în procesul care va urma. Și 
știu că este nevinovată. 

SPARGEREA DE LA COMERCIAL.- 
BANK: 


Båncile din provincie tráiau clipe de groazå. Trei banditi 
mascaţi, le jefuiau în scrie cu toate masurile luate de 
poliția metropolitană. 

Roon, care fusese însărcinat cu supravegherea băncilor 
londoneze, discuta cu Symon, reporterul ziarului 
„Telephone-Herald” posibilitatea unor atacuri îndrăzneţe și 
asupra marilor instituţii bancare din marea capitala a 
Angliei. 

După „înţepăturile” de rigoare, pe care și le administrau 
reciproc la începutul fiecărei discuţii, ei intrară în miezul 
problemei. 

— Este clar, începu reporterul, că banda Rivers 
întreprinde aceste jafuri. Sunt trei fraţi, Jack, Tom și Jerry. 
Cel mai de temut este Jerry. 

Room îl aprobă, ceea ce se întâmpla foarte rar. 

— Au întrebuințat aceleași metode în Birmingham ca și 
în New Rochester. Nu cred că vor avea curajul să riște și în 
Londra, continuă Symon. 

Roon clătină din cap. 

— Eu cred că totuși vor încerca. Am învârtit chestiunea 
pe toate feţele. Rezultatul îmi spune: da. 

— Nu uita că beciurile băncilor au blindaje formidabile, 
iar grelele porţi au zeci de mecanisme de deschidere și de 


6 Povestire apărută sub titlul original „The Crime Expert” în The Novel 
Magazine, March 1920. 

siguranţă. Nu, dragul meu Roon, cei trei nu sunt atât de 
proști ca să încerce marea cu degetul. 

Symon minţea. Si el era sigur că vor apare în curând și 
în City. Mirosise el ceva prin lumea interlopă ce o vizita 
destul de des. Ştia însă că Roon fusese însărcinat cu acest 
„caz” și dacă ar fi împărtășit părerile prietenului său, n-ar 
mai fi putut să afle nici o informaţie asupra fraţilor Rivers. 

Dacă ar avea putinţa și scrie un reportaj răsunător 
despre Jack, Tom și Jerry, situaţia sa la ziar s-ar fi 
consolidat atât de mult, încât nu i-ar mai fi fost teamă de 
noul său coleg, Gregory Brown. 

Gregory Brown căzuse ca din cer. Într-o zi îl chemă 
șeful. 

— Iată, Symon, un nou tovarăș de știri senzaţionale. Veţi 
lucra în același birou. 

Se despărțise de mult de Roon, când, apăsat de aceste 
gânduri, se izbi la un colț de stradă de noul său coleg, mai 
bine zis de elevul său, căci Brown fusese repartizat, 
deocamdată, ca ajutorul lui Symon. 

Tânărul îl salută prietenos și vesel. 

— Bine că te-am întâlnit, d-le Symon. Am fost pe la bănci 
să obţin ceva informaţii. Sunt foarte încrezători în puterile 
lor. Cei de la Provincial-Bank mi-au declarat, chiar, că sunt 
pregătiţi în orice moment, fie zi sau noapte, să primească 
vizita bandiţilor. 

Symon aprobă din cap. 

— Nu prea cred să-și aleagă într-adevăr această bancă. 
Au un sistem de siguranță ultramodern. În schimb 
Comercial-Bank pare a fi o pradă mai ușoară. Este condusă 
după vechea metodă, iar directorul general este un bătrân 
încăpățânat. 

Brown râse ușor. 

— De unde! Eu l-am găsit foarte simpatic. De altfel, în 
urma invitaţiei lui, am luat masa împreună aseară. 

— Pe toţi dracii, tinere, dar știi să lucrezi. La ce ziar ai 
mai făcut „faptele senzaţionale”? 

— La niciunul. Primul meu post în gazetărie este la 
„Telephone-Herald”. Dar mi-a plăcut foarte mult să mă 
ocup de criminali și de operele lor. 

— Ce știi despre Rivers-ii? 

— Ceea ce știu și ceilalți oameni. Poate, cu puţin, ceva 
mai mult. De pildă Jack și Tom sunt cei mai buni lăcătuși 
din Anglia. Ei sunt primii care au întrebuințat la 
deschiderea caselor de bani pompa de oxigen. 

După o mică pauză, Brown zâmbi iară. 

— Mr. Symon, am o știre senzaţională. Fraţii Rivers vor 
prăda Provincial-Bank. Și asta se va întâmpla în ziua de 17. 

Symon știa să în această zi, banca va avea de încasat o 
sumă enormă. Era ziua plăţii dividendelor societăţii 
Fairfax. Dar directorii luaseră chiar de acuma măsuri de 
supraveghere. Deci, banda Rivers ar fi trebuit să dea o 
luptă foarte grea. Pe reporter îl frământa mai mult situaţia 
lui Comercial-Bank. Și aceștia aveau de vărsat o sumă 
considerabilă, dar pe ziua de 12. 

— Totuşi susțin că cei trei Rivers vor da întâi lovitura la 
Comercial-Bank, care are de făcut pe la mijlocul lunii o 
plată în valoare de 120.000 £. Bătrânul Staines se întoarce 
în Europa. 

Zilele se scurgeau pentru Symon foarte încet. Credinţa 
lui fermă că fraţii Rivers vor da lovitura la Comercial-Bank 
îl adusese într-o extremă stare de nervi. Și cu cât termenul 
fatal se apropia, cu atât era mai hotărât în părerea sa. 

În ziua de 11, Symon avu o surpriză. Un telefon de la 
Comercial-Bank îl înștiința că este poftit de Mr. Tiller, 
directorul general al acestei instituţii. 

— Mă bucur că ai răspuns invitaţiei mele și ai venit 
punctual, șopti Tiller, în timp ce întindea lui York Symon o 
mână moale. De obicei nu mă destăinuiesc presei, - însă 
trebuie s-o fac datorită sfatului unui alt domn pe care îl 
cunoaștem amândoi... este vorba de Gregory Brown. 

Symon era surprins peste măsură ascultând aceste 
cuvinte. Se vede treaba că Brown poseda o putere de 

39 


convingere, pe care reporterul nu i-o remarcase. 

— Mister Brown - continuă directorul, este foarte 
inteligent și este familiarizat cu anumite chestiuni pe care 
nu le cunoaște orice om de rând. În orice caz nu este tipul 
obicinuit al jurnalistului. 

Symon nu dădu importanţă acestei remarci răutăcioase. 

— Vă mulţumesc foarte mult pentru invitaţia d-vs. și 
cred că doriţi să-mi vorbiţi în legătură cu o eventuală 
spargere pe care fraţii Rivers ar încerca-o la această 
bancă. 

— Exact. Mister Brown, care, ca și mine de altfel, nu 
împărtășește părerea d-tale, te-a lăudat foarte mult și mi-a 
dat sfatul ca să i-au contact cu d-ta. De ce crezi că cei trei 
și-au ales tocmai banca mea? 

Symon motivă pe scurt părerea sa. 

— Hm, spuse Tillet, după ce-l ascultase cu luare aminte. 
Natural că ai puţină dreptate. Este foarte adevărat că 
avem o sumă destul de importantă în tezaur, dar blindajele 
noastre sunt cele mai tari din tot orașul. Afară de asta 
avem un paznic excelent, un om în care avem toată 
încrederea. 

Totuși, trecând peste principiile mele îţi fac o propunere: 
Dacă crezi într-adevăr că spargerea este plănuită contra 
băncii noastre, te invit să-ţi petreci noaptea de 12 spre 13 
în tezaurul blindat alături de paznicul meu. Ţin să mai 
precizez că aceeași propunere am făcut și lui Brown, astfel 
că veţi fi trei inși tot atât de tari ca și eventualii noști 
vizitatori. 

Când se întoarse la gazetă raportă misiunea ce trebuie 
să o îndeplinească, dar al doilea redactor-șef - primul 
redactor-șef era în concediu -, ţinu să-i precizeze că n-ar 
mai fi necesar acest reportaj, deoarece afacerea „Fraţii 
Rivers” trecuse lui Brown. 

— Cu asta vrei să spui că l-ai pus înaintea mea? întrebă 
Symon indignat? 

— Pentru moment am găsit această schimbare necesară, 

căci în ultimul timp mai cam deziluzionat. 

York Symon plecă trântind ușa. In biroul său dădu peste 
Roon. 

Dragul meu, am să-ţi lac o comunicare foarte 
importantă, îl întâmpină detectivul încet. 

— La dracu’. Arată-i lui Brown înţelepciunea d-tale, 
răspunse Symon sălbatic. El se ocupă acum de fraţii 
Rivers. 

— Fraţii Rivers sunt în oraș, continuă Roon, fără să ţie 
seamă de nervii reporterului. Am primit această informaţie 
de la cineva care îi cunoaște. 

— Uite că vine Brown. Ar fi mai bine dacă i-ai povesti lui 
direct, îl întrerupse Symon când văzu că intră tânărul 
concurent. 

— Mister Brown, îmi dai voie să-ți prezint pe detectivul 
Roon. 

— Încântat de cunoștință, Mister Roon. 

Îi întinse mâna. 

— Are să-ţi facă o comunicare, continuă Symon. Fraţii 
Rivers sunt în oraș. 

— Știu, răspunse Brown. 

— Sunt precis informat că unul din ei se găsește în 
Londra, interveni Roon. Anume acela care a fost fotografiat 
de un funcţionar al unei bănci jefuite. 

— Trebuie să recunosc că aveţi informaţii mai complecte 
decât ale mele, răspunse tânărul. Nu cumva ai acea 
fotografie aci. Aș vrea s-o văd și cu. 

— Nu, n-am nici o copie la mine. La birou însă am 
originalul. Nu încape nici o îndoială, este Jerry. 

— Dar cum arată? 

— Singura descriere pe care o posedăm ni-l reprezintă 
ca pe un bărbat scund și cu mustață. 


Mister Tiller îl întâmpină pe Symon în pragul ușii. 
— Ai venit tocmai la timp. Să coborâm. Paznicul și 
Brown te așteaptă. Am dispus să se aducă mâncare rece - 

continuă directorul, și sper cå nu veţi suferi nici o emotie 
în această noapte. 

Masa era așezată într-un colț al tezaurului. În spatele 
mesei se aflau ușile care conduceau în interiorul safeurilor, 
de care era așa de mândru Mister Tiller. 

După ce luară masa și în timp ce paznicul își făcea tura, 
Symon și Brown începură să joace cărți. 

— E o plictiseală de moarte - spuse Symon uitându-se la 
ceas. Este ora 11 - în cinci ore se face ziuă. 

— Mi-este egal - replică Brown. 

— Ar fi nevoie de cel puţin cinci ore pentru a se sparge 
aceste plăci de fier. Un reporter de fapte senzaţionale 
trebuie să știe aceasta. 

Brown râse. 

— Se prea poate - răspunse el schimbând apoi discuţia. 

La 12 fără un sfert, Symon ridică capul și ascultă atent. 

— Ce-i asta? întrebă el. 

Brown căscă. 

— Sună ceva - ca și cum afară ar bătea cineva cu 
bastonul pe caldarâm. Se vede treaba că ne găsim direct 
sub stradă. 

Afară se auzi iarăși: Tac-tac-tac. 

— Parcă-r fi un semnal - spuse Symon - apoi îl apucă o 
frică îngrozitoare. 

— Ce dracu o fi cu mine? se întrebă el mirat. 

— Ce ai? se interesă Brown. 

Symon nu răspunse, însă simţea că acum se va întâmpla 
ceva, fiecare păr de pe cap, părea că se ridică ca și cum ar 
fi fost încărcat cu un curent electric. Paznicul se afla în 
inspecție și cei doi ziariști erau singuri în tezaur. 

— Nu mă bizui niciodată pe sentimentele sau instinctele 
nude - explică Symon răgușit - însă în împrejurarea asta... 

Scoase revolverul. Apoi auzi un zgomot în spatele său - 
se întoarse ca fulgerul și-l văzu pe Brown ţinând în mână 
un drug de fier, și lovind. Instinctiv duse mâna în sus spre 
apărare, însă i se făcu negru în faţa ochilor și căzu la 

pământ. 

Brown se uită la Symon care zăcea la picioarele sale și 
râse. Apoi se apropie de ușa pe care trebuia să intre 
paznicul. Auzind pași apropiindu-se ridică drugul și 
așteptă. 

Ușa se deschise încet, și deodată, un om sări înăuntru 
așa de repede încât drugul greși ţinta. Înainte ca Gregory, 
sau mai bine zis Jerry Rivers, cum îl chema cu adevăratul 
lui nume - să fi putut ridica drugul din nou - celălalt îi puse 
pistolul sub nas. 

— Numele meu este Roon - te arestez, Jerry. Vino cu 
mine de bună voie - sau te împușc. 

— Fii liniștit - răspunse Jerry Rivers - în tinzând mâinile 
pentru a i se pune cătușele. 

Mister Roon sta lângă patul lui Symon, și-i explica cum 
lucrase. 

— Ai avut mare ghinion - spuse el. Nu mi-am închipuit că 
va avea cu el drugul de fier - căci altfel l-ași fi arestat mai 
de vreme. 

— De unde ai știut că el este Jerry - întrebă Symon. 

— A fost rezultatul deducţiilor mele logice - explică Roon 
modest - simplu de tot, logica mea. Știi doar cum rezolv eu 
astfel de probleme. 

— Da, știu - cu picioarele pe pereţi. Ca de obicei... 

— Ştiu ce vrei să spui. Te rog nu căuta să-mi micșorezi 
geniul meu - ca să spun așa. În orice caz am fost înaintat în 
grad pe chestia asta. 

— Dar acum spune-mi odată, cum dracu' ai aflat că-i 
Jerry? întrebă Symon nerăbdător. 

— Am avut doar o fotografic. Mi-a fost trimisă la birou. 
Nu mi-a trebuit decât să îndepărtez mustata de pe 
fotografie ca să descopăr cine este în realitate. Un prieten 
necunoscut mi-a trimis această fotografie și a contribuit la 
avansarea mea. 

Symon luă fotografia din mâna lui Roon și izbucni în râs 
- căci el însuși i-o trimisese lui împreună cu scrisoarea. 

Gluma sa avusese un rezultat minunat pentru detectiv. 

— În primul moment când l-am văzut pe Brown, continuă 
detectivul am știut cu cine am de-a face. Vezi, în aceasta 
fotografie este travestit în vagabond. 

Arătă fotografia și Symon dădu din cap - ceea ce Îi 
produse dureri mari. 

Detectivul întinse mâna pentru a se despărți. 

— Roon - spuse reporterul prietenos - în locul d-tale nu 
voi arăta nimănui scrisoarea și fotografia - în special 
fotografia. 

— De ce nu? 

— Pentru că este o fotografie a lui Charlie Chaplin. 


Traducerea GEO STAN 

